cyanic-selkie/wikianc huggingface dataset:
ჰარი სტაილზი
2019-დღემდე: Fine Line და მომავალი სამსახიობო როლები
სტაილზი გამოჩნდა, როგორც ეროსი/სტარფოქსი, თანოსის ძმა, Marvel-ის კონოსამყაროს ფილმ მარადიულნის შუა-კრედიტ სცენაში, რომელიც 2021 წლის ნოემბერში გამოვიდა. ამავე თვეში გამოუშვა საკუთარი კოსმეტიკის ბრენდი Pleasing. სტაილზი ჯეკის როლს შეასრულებს ოლივია უაილდის ფსიქოლოგიურ თრილერში არ იდარდო, ძვირფასო. ის ასევე განასახიერებს პოლიციელს ფილში „ჩემი პოლიციელი“, რომელიც შექმნილია 2012 წლის ამავე სახელწოდების მქონე ნოველის მიხედვით.
2022 წლის 12 იანვარს გამოცხადდა, რომ სტაილზი კოაჩელა 2022-ის ჰედლაინერი იქნებოდა, ფესტივალის ორივე უიქენდის პარასკევ დღეს.
მუსიკალური სტილი და გავლენები
სტაილზის მუსიკა აღწერილია, როგორც სოფტ-როკი, პოპი და როკი, ფოლკისა და ბრიტპოპის ელემენტებით. მუსიკალური სტილი მის დებიუტურ სოლო ალბომში NME-ს მიერ აღწერილია, როგორც „ლოს ანჯელესის სტილის კლასიკური როკისა და ბალადების შერევა“, როლინგ სტოუნი აღნიშნავს, რომ ალბომს აქვს „ინტიმურად ემოციური სამოცდაათიანების სოფტ-როკ ვაიბი“, ჟურნალ TIME-ს მიხედვით „ალბომი შთაგონებულია წინა ნახევარ-საუკუნის როკით“. დებიუტურ ალბომზე გავლენა მოახდინა მუსიკამ, რომელსაც სტაილზი ბავშვობაში უსმენდა, როგორებიცაა პინქ ფლოიდი, როლინგ სტოუნზი, The Beatles, Fleetwood Mac და სიმღერების ავტორი ჰარი ნილსონი. პინქ ფლოიდის ალბომ The Dark Side Of The Moon-ის შესახებ სტაილზი იხსენებს, „ბავშვობაში შინაარს დანამდვილებით ვერ ვხვდებოდი, თუმცა ვფიქრობდი - ეს ძალიან მაგარია“. სტაილზმა ასევე აღნიშნა, რომ მასზე გავლენა ჰქონდათ ფრედი მერკურის, ელვის პრესლის და პოლ მაკ-კარტნის (მათ შორის მაკ-კარტნის პროექტს Wings), ხოლო შანია ტვენს ახსენებს, როგორც მის მთავარ ინსპირაციას მუსიკასა და მოდაში.
სტაილზის ფავორიტი ალბომია ჩრდილოეთ ირლაინდიელი მუსიკოსის, ვენ მორისონის Astral Weeks, რასაც მან „სრულიად სრულყოფილი“ უწოდა, ის ასევე თვლის, რომ ეტა ჯეიმზის ალბომიც, At Last! „სრულყოფილია“. ჯონი მიჩელის 1971 წელს გამოშვებულმა ალბომმა, Blue-მ, შთააგონა სტაილზი დაკავშირებოდა ალბომის ინსტრუმენტალისტს, რომელმაც მასთან ერთად „Fine Line“-ს შექმნაზე იმუშავა.
საჯარო იმიჯი
სტაილზის One Direction-ში ყოფნის პერიოდზე AllMusic-ის მწერალი ტიმ სენდრა ამბობს „მომხიბვლელი პერსონა და ელასტიური ხმა მას ჯგუფის ტიმბერლეიკად აქცევს“. Entertainment Weekly-მ ის დაახასიათა, როგორც „აზარტული ფრანკსტერი, რომელიც სიამოვნებით ატარებდა კლასის კლოუნის მანტიას.“ ბილბორდის კრის პეინმა აღნიშნა, რომ „სტაილზის ვაიბი ყოველთვის როკ ვარსკვლავს ყვიროდა.“
One Direction-ში ყოფნისას სტაილზი ატარებდა ვიწრო ჯინსებს, გამჭვირვალე და ყვავილის პრინტიან ბლუზებს, მბრწყინავ კოსტუმებსა და ჩექმებს. ნიკოლ სანდერსმა ბილბორდიდან, აღნიშნა, რომ ჰგუფის ხუთ წლიანი არსებობის განმავლობაში მისი მოდა „გაიზარდა მოზარდიდან, რომელიც ჯეკ უილსის ჰუდებს ატარებდა, 70 წლების როკის გულდასმით შესრულებულ ნაზავამდე“. როგორც სოლო არტისტმა სტაილზმა აირჩია ვარდისფერი კოსტუმები, ატლასის პრინტიანი და თანდათან მაღალ ქუსლიანი ფეხსაცმელი. ერიკა ჰარვუდმა Vanity Fair-იდან სტაილზის სტილის ცვლილებაზე განაცხადა, რომ ის „ბოიბენდის წევრიდან“ „მდიდრული კოსტუმების მცოდნედ“ იქცა. 2019 წელს სტაილზმა დაიწყო მოქსოვილი სვიტერების, ფართე მაღალწელიანი შარვლების და მარგალიტის ყელსაბამის ტარება, რამაც ჯეიკობ გელეჰერი, The Wall Street Journal-დან აიძულა სტაილზისათვის „მამაკაცური მარგალიტის ყელსაბამების პოპულიზატორი“ ეწოდებინა. საჯარო გამოსვლებსათვის სტაილზი არჩევანს Saint Laurent-ს, Burberry-სა და Gucci-ს შორის აკეთებს.
მისი მოდა აღინიშნა, როგორც „მშვენიერი“, „მოდის წინსვლა“, „მხიარული“. იმ მოტივით, რომ ის ხშირად იყენებდა ვარდისფერ ფერს, მან როლინგ სტოუნთან ინტერვიუში მოიყვანა ინგლისელი მუსიკოსის და The Clash-ის ბასისტის პოლ სიმონონის ფრაზა „ვარდისფერი ერთადერთი ნამდვილი როკ ენ როლის ფერია“. ენ ფოუერსმა NPR-დან დაწერა, რომ სტაილზის სტილი ახსენებს Spice Girls-ის „თეატრალურ აღლუმს პოპ-სარტორიული მემკვიდრეობის მეშვეობით“ და ის „კომფორტულია მოდაში, რომ მხატვრული აქსესუარებით მოყვეს ისტორია.“ ტომ ლამონტი The Guardin-იდან აღნიშნავს, რომ სტაილზის არჩევნებმა მოდაში წამოიწყო „მნიშვნელოვანი პოლიტიკური დისკუსიები გენდერულ მოდასთან დაკავშირებით.“
სტაილზმა მოიგო „British Style Awards“ 2013 წლის მოდის დაჯილდოვებაზე. მან პირველი და მეხუთე ადგილი დაიკავა ბრიტანული ვოგის „The 50 Fittest Boys“ სიაში. მას ასევე ასახელებდნენ „ყველაზე მიმზიდველ მამაკაცად პოპში“ ბრიტანული რადიოს Capitali-ის გამოკითხვაში 2016-დან 1018 წლამდე, ზედიზედ 3 წლის განმავლობაში. 2018 წელს მეოთხე იყო 50 საუკეთესოდ ჩაცმულ მამაკაცთა შორის British GQ სიაში, რაზეც დიზაინერმა მაიკლ კორსმა იგი მიჩნია „ბრიტანელი როკერის სტილის თანამედროვე განსახიერებად: მომაჯადოვებელი და მხიარული“. 2020 წელს GQ-ს გამოკითხვაში სტაილზი წლის საუკეთესო სტილის მქონე მამაკაცად დაასახელეს.
სტაილზი 2019 წლის მეთ გალას თანათავმჯდომარე იყო, რომელიც დაემთხვა ხელოვნების გამოფენას Camp: Notes on Fashion, ჟურნალისტ ანა ვინტურთან, მომღერალ ლედი გაგასთან, მოდის დიზაინერ ალესანდრო მიკელესთან და პროფესიონალ ჩოგბურთელ სერენა უილიამსთან ერთად. 2020 წელს ვოგის დეკემბრის გამოცემაში, სტაილზი გახდა პირველი მამაკაცი, რომელიც მარტო გამოჩნდა ჟურნალ ვოგის გარეკანზე. კონვერსატი აქტივისტები მას აკტიტიკებდნენ ჟურნალი ყდაზე გუჩის კაბის ჩაცმის გამო, რაზეც სტაილზმა საკუთარი გადაწყვეტილება დაიცვა და თქვა, რომ „რაღაცის არ ჩაცმა მხოლოდ იმიტომ, რომ ის ქალის ტანსაცმელია, შესანიშნავი ტანსაცმლის მთელ სამყაროს გიხურავთ“, „ახლა რაც აღმაფრთოვანებელია არის, ის რომ უკვე შეგიძლია ჩაიცვა ის რაც მოგწონს“ და აღნიშნავს, რომ „ხაზები უფრო და უფრო ბუნდოვანი ხდება“.
პირადი ცხოვრება
სტაილზი დროს ორ სახლს შორის ატარებდა ჩრდილოეთ ლონდონში და ცხოვრობდა Sunset Strip-ში, დასავლეთ ჰოლივუდი, კალიფორნია. ქალაქით იმედგაცრუებულმა თავისი ლოს-ანჯელესის რეზიდენცია გაყიდა. ფლობს აპარტამენტს მანჰეტენზე, ნიუ იორკში. ცხოვრობდა პროდიუსერ ბენ ვინსტონის სახლის სხვენში, ლონდონში, 20 თვის განმავლობაში, როდესაც კარიერის დასაწყისში საკუთარ სახლს ეძებდა.
სტაილზს სჯერა კარმის და ჩელსი ჰენდლერთან ინტერვიუში კითხვაზე „სწამდა თუ არა ღმერთის“, სტაილზმა უპასუხა, რომ თავისი თავი მიაჩნია „უფრო სულიერი, ვიდრე რელიგიური“ და აღნიშნა, რომ „გულუბრყვილოა იმის თქმა, რომ არაფერი არსებობს და არაფერია ჩვენზე მაღლა ან ჩვენზე ძლიერი“. 2020 წელს ვოგთან ინტერვიუში, სტაილზმა გააზიარა, რომ ის ვარჯიშობს პილატესზე, ყოველდღიურად ატარებს მედიტაციას და 3 წლის განმავლობაში იცავდა პესკატერიანულ დიეტას.
2013 წელს British GQ-თან ინტერვიუში კითხვაზე იყო თუ არა ის ბისექსუალი სტაილზმა თქვა, „დარწმუნებული ვარ, რომ არა.“ 2017 წელს კი აღნიშნა, რომ არ სურდა განხილვადი ყოფილიყო მისი ორიენტაცია. როდესაც 2019 წელს The Guardin-მა ჰკითხა თავისი გამორჩეული სტილის ავთენტურობის შესახებ და მოიხსენია Fine Line ალბომის ყდის შეფერილობა იმის შესახებ, რომ ის ჰგავს ბისექსუალურ დროშას და მის აღქმულ სექსუალურ გაურკვევლობას, რაზეც სტაილზმა უპასუხა: „ორიენტაციის გაურკვევლობას ნაგლეჯებად ვაქცევ და ვცდილობ უფრო საინტერესოდ გამოვიყურებოდე? არა... რაც შეეხება იმას თუ როგორ მსურს ჩავიცვა და რა იქნება ალბომის ყდა, მე გადაწყვეტილებებს ისეთ ხალხთან ვიღებ, ვისთანაც მინდა, რომ ვიმუშაო. მინდა რაღაცები გარკვეულწილად განსხვავებულად გამოიყურებოდეს. არა იმიტომ, რომ ვჩანდე როგორც გეი, ან ეს მე ტრადიციული ორიენტაციისას გამხდის, ან გამოვჩნდები, როგორც ბისექსუალი, არამედ იმიტომ, რომ ვფიქრობ ეს კარგად გამოიყურება. ამაზე მეტიც, ვფიქრობ ორიენტაცია სახალისოა. გულახდილად? ვერ ვიტყვი, რომ ამაზე მეტს ვფიქრობ.“ }}
2019 წლის მაისში, სტაილზმა მეორე ადგილი დაიკავა Sunday Times-ის მდიდართა სიის 30 წლამდელ ბრიტანელ მუსიკოსებში, 58 მილიონი ფუნტი სტერლინგის ღირებულების ქონებით. წინა წელს დაიკავა მესამე ადგილი 50 მილიონი ფუნტი სტერლინგით. მან შეინარჩუნა თავისი პოზიცია 2020 და 2021 წლებში 63 და 75 მილიონი ფუნტი სტერლინგის ქონებით.
ფილანტროფია და ადვოკატირება
2013 წელს, სტაილზი და One Direction-ის წევრი ლიამ პეინი გახდნენ კიბოს საქველმოქმედო ორგანიზაცია Trekstock-ის ელჩები და შეაგროვეს $800,000-ზე მეტი ონლაინ დაფინანსების პლატფორმის Prizeo-ს მეშვეობით. როდესაც ვესტბოროს ბაპტისტურმა ეკლესიამ პიკეტირება მოახდინა One Direction-ის კონცერტზე 2013 წლის ივლისში, სტაილზმა მომენტი სასაუბროდ გამოიყენა და თქვა „მჯერა ყველასათვის თანაბარი უფლებების“. 2014 წელს, სტაილზი შეუერთდა გეი თანასწორობის Stonewall's #FirstSnog-ის საქველმოქმედო კამპანიას მათი 25 წლის თავზე, მხარი დაუჭირა უოტსონის გენდერული თანასწორობის კამპანიას HeForShe და გამოავლინა მხარდაჭერა მაიკლ სემისადმი, One Direction-ის კონცერტზე მისი მაისურის ჩაცმით. მაიკლ სემი პირველი ღიად გეი მოთამაშეა, რომელიც NFL გუნდში ჩამოყალიბდა. 2015 წელს დააფინანსა წყლის ჭაბურღილები ინდოეთში, Drop4Drop-ის მეშვეობით Life Waters-ის დედამიწის წყლის დღის კაპანიაში. ამავე წელს მან საკუთარი თმა გადასცა გაერთიანებული სამეფოს საქველმოქმედო კამპანიას Little Princess Trust, რომელიც აწვდის და აფინანსებს ნამდვილი თმისგან დამზადებულ პარიკებს ბავშვებს, რომლებსაც დაავადებების შედეგად ახასიათებთ თმის ცვენა. 2017 წლის მაისში, დებიუტური ალბომის გამოსვლის აღსანიშნავად მას ჰქონდა კონცერტები ლონდონსა და ლოს ანჯელესში, საიდანაც მთელი შემოსავალი ქველმოქმედებას მოხმარდა. ოქტომბერში, პერფორმანსი ჰქონდა სხვა არტისტებთან ერთად CBS რადიოს We Can Survive კონცერტზე მკერდის კიბოს შესახებ ცნობიერების ასამაღლებლად. სტაილზმა პირველი ტურნის გაყიდული ბილეთებიდან 1.2 ამერიკული დოლარი გაიღო ქველმოქმედებისათვის, მეორე ტურნეს მსვლელობისას მან გადარიცხა 1 მილონი ამერიკული დოლარი ქველმოქმედი პარტნიორებისათვის: ფიზიკოსები რეპროდუქტიული ჯანმრთელობისათვს, შავკანიანი ამომრჩევლები მნიშვნელოვანია და აირჩიე სიყვარული, დღესასწაულების პერიოდში ეხმარებოდა გაჭირვებულ ოჯახებს. ორივე ტურმა ხელი შეუწყო პოლიეთილენის გადამუშავებას და პლასტმასის წყლის ბოთლების გამოყენების შემცირებას.
მინი|სტაილზი აფრიალებს პრაიდის დროშას სცენაზე Love On Tour-ის მსვლელობისას 2021 წელს
სტაილზს ხშირად უჩვენებია მხარდაჭერა ლგბტ საზოგადოების მიმართ მათი დროშის სცენაზე ფრიალით, ამ თემასთან დაკავშირებული სამოსის ტარებითა და ლგბტ ფანების მხარდაჭერით კონცერტების მსვლელობისას. 2018 წელს მისმა ონლაინ მაღაზიამ გაყიდვაში ჩაუშვა მაისურები სლოგანით „მოექეცით ხალხს სიკეთით“ ცისარტყელას პრინტით, პრაიდის თვესთან დაკავშირებით. ამავე წელს სტაილზმა „დატვიტა“ და მხარდაჭერა გამოუცხადა „მარტი ჩვენი ცხოვრებისათვის“ პეტიციას და თავის გიტარას დაუმატა ფრაზები „Black Lives Matter“ და „End Gun Violence“. სტაილზი ფემინისტია. 2019 წლის დეკემბერში, ინტერვიუს კითხვის საპასუხოდ, იმის შესახებ რომ ის თავის გავლენას კონკრეტული მიზეზის მხარდასაჭერად არ იყენებდა სტაილსმა თქვა: „განზავების გამო. რადგან როდესაც რამეს ვამბობ ვამჯობინებ ხალხმა იფიქროს, რომ მე ამას ნამდვილად ვგულისხმობ. გულახდილად, ერთ რამეს ისევ ვეძებ. ხანდახან შემიძლია მხარდაჭერა გამოვავლინო, ან უკან დავიმალო და ვიყო როგორც: ეს ჩემი ცხოვრების ბრძოლაა. აქ ძალა არის რაღაცის გასაკეთებლად. შენ გინდა მთელი შენი წონა შენს უკან.“ }}
ისეთი მოვლენების გავლენის შესახებ, როგორიცაა Brexit, მოძრაობა Black Lives Matter და დონალდ ტრამპის პრეზიდენტობა მის მუსიკაზე, მან აღნიშნა, რომ „ძალიან ადვილია თავი მოწყენილად იგრძნო მრავალი მიზეზის გამო, ასევე ხანდახან კარგია გაიხსენო, რომ როდესაც გარშემო ბევრი ცუდი რამაა, ასევე არის გასაოცარი ხალხი, რომლებიც გასაოცარ საქმეებს სჩადიან სამყაროში“. სტაილზი ეყრდნობა პოლიტიკურ მემარცხენეობას და დაესწრო ლორდთა პალატის 2016 წლის დებატებს Brexit-ის შესახებ ლეიბორისტი რობერტ უინსტონის მოწვევის შედეგად. Brexit-თან დაკავშირებით, სტაილზმა თქვა „ყველაფერი რაც ხალხს აერთიანებს უკეთესია იმაზე, რაც ხალხს ჰყოფს“ და აღნიშნა, რომ „საპირისპირო სამყარო ის ადგილია სადაც ყოფნა მოეწონებოდა“. 2020 წლის მაისში, ჯორჯ ფლოიდის მკვლელობის ფონზე სტაილზმა გამოაქვეყნა Black Lives Matter-ის მხარდასაჭერი პოსტი, რომელიც მოუწოდებდა თაყვანისმცემლებს გაეზიარებინათ და მხარდასაჭერად შემოწირულობა გაეღოთ. თავად სტაილზმა თანხა გადაირიცხა გირაოს ფონდში Black Lives Matter-ის დაკავებული აქტივისტებისთვის. ამავე თვეში დაესწრო Black Lives Matter-ის პროტესტს, ლოს ანელესში. მიუხედავად ბრიტანული წარმომავლობისა, სტაილზმა მხარდაჭერა გამოავლინა ჯო ბაიდენის მიმართ, 2020 წლის ამერიკის შეერთებული შტატების პრეზიდენტობის არჩევნებში.
მოექეცით ხალხს სიკეთით
„Treat People With Kindness“, ასევე შემოკლებით „TPWK“ არის სლოგანი, რომელსაც სტაილზი სიყვარულის, მიღებისა და სიკეთის გასავრცელებლად იყენებს. სტაილზმა სლოგანის გამოყენება თავის დებიუტურ ტურნეზე, 2017 წელს დაიწყო მის გიტარაზე, ტურის მერჩზე, პრაიდის მაისურების ჩათვლით, რომლებიც GLSEN-ისთვის სახსრების მოსაზიდად გაიყიდა. 2019 წლის დეკემბერის ინტერვიუში თქვა „ეს იყო სამაგრი ჩემს გიტარაზე და ჩვენ შევქმენით მაისურები, გარშემო ამ მაისურებს ხშირად ვხედავდი. მანქანის ტარებისას დავინახავდი ვიღაცას და ვგრძნობდი „ოუ ეს უკვე რაღაცას ნიშნავს““. ამან სტილაილზს იდეა მისცა, რომ დაეწერა სლოგანის სახელწოდების სიმღერა „Treat People with Kindness“, რომელიც მის სტუდიურ ალბომ Fine Line-ში შედის.
2019 წლის ოქტომბერში, თიზერის პლაკატები ფრაზით „Do you know who you are?“ და აკრონიმი „TPWK“ იყო ლონდონში, ტოკიოში, ლოს ანჯელესში, ნიუ იორკში და ავსტრალიაში. ფანებს უკვე შეეძლოთ პლაკატები სტაილზის ახალი ალბომის გამოსვლასთან დაეკავშირებინათ, სწორედ „Treat People with Kindness“ მოტოს გამო. ამავდროულად მსოფლიო მენტალური ჯანმრთელობის დღეს, სტაილზმა გამოუშვა ვებსაიტი „იცი ვინ ხარ?“, რომელიც მომხმარებლებს პოზიტიურ მესიჯებს აწვდიდა, როგორებიცაა „ნათელი“, „Loving“, „მშვენიერი“ და მთავრდებოდა ფრაზით „TPWK. LOVE, H“.
სქოლიო
კატეგორია:დაბადებული 1994 კატეგორია:დაბადებული 1 თებერვალი კატეგორია:ინგლისელი პოპ-მომღერლები კატეგორია:One Direction-ის წევრები კატეგორია:ბრიტპოპ-მუსიკოსები კატეგორია:ინგლისელი მსახიობები კატეგორია:ინგლისელი როკ-მომღერლები კატეგორია:XXI საუკუნის ინგლისელი მომღერლები
სურაკარტა
სურაკარტა (Surakarta), ხშირად უწოდებენ სოლოს ან სალას — ქალაქი ინდონეზიაში, ცენტრალური იავის პროვინციაში. 2009 წლის მონაცემებით, მისი მოსახლეობა 520 061 ადამიანს შეადგენს, სიმჭიდროვე 11 811,5 კმ²–ზე. დასავლეთიდან ჩამოუდის მდინარე ბენგავან-სოლო. ქალაქ ჯოკიაკარტასთან ერთად, სურაკარტა მატარამის სასულთნოს მემკვიდრეა, რომელიც 1755 წელს დაიშალა.
გაშენებულია ზღვის დონიდან 105 მეტრზე, ჯოკიაკარტიდან 65 კმ–ით ჩრდილო–აღმოსავლეთით და სემარანგიდან 100 კმ–ით სამხრეთ–აღმოსავლეთით.
სქოლიო
კატეგორია:ინდონეზიის ქალაქები
თეოდორე ალექსანდრიელი (VII)
თეოდორე ალექსანდრიელი (გ. 606) — მართლმადიდებელი ეკლესიის წმინდანი, ხსენების დღე  არის ძველი სტილით 3  დეკემბერი, ახალი სტილით — 16 დეკემბერი. მღვდელმოწამე თეოდორე ალექსანდრიელი მთავარეპისკოპოსი ალექსანდრიელ პატრიარქთა ნუსხაში არ ჩანს. ვარაუდობენ, რომ თეოდორე იმიტომ იწოდება მთავარეპისკოპოსად, რომ ის ქრისტიანობას დაუცხრომლად ქადაგებდა და მთელ ალექსანდრიას განამტკიცებდა სარწმუნოებაში. მას აიგივებენ წმინდა მღვდელმოწამე თეოდორესთან, რომელიც 25 სექტემბერს იხსენიება.
რესურსები ინტერნეტში
კატეგორია:VII საუკუნის ქრისტიანი წმინდანები კატეგორია:გარდაცვლილი 606
კელი როულენდი
ელენდრია ტრენე როულენდი (Kelendria Trene Rowland; დ. 11 თებერვალი, 1981 წელი, ატლანტა, ჯორჯია, აშშ) - ამერიკელი მომღერალი, კომპოზიტორი, მსახიობი და სატელევიზიო პიროვნება.
ადრეული ცხოვრება
კელენდრია ტრენე როულენდი დაიბადა 1981 წლის 11 თებერვალს, ატლანტაში, ჯორჯია. ის არის დორის როულანდ გარნისონის (6 დეკემბერი, 1947 - გ. 2 დეკემბერი, 2014 ) და კრისტოფერ ლოვეტის ქალიშვილი. კელის ჰყავს უფროსი ძმა, სახელად ორლანდო. როდესაც როულენდი ექვსი წლის იყო, დედამ მიატოვა მამა, რომელიც იყო მოძალადე ალკოჰოლიკი და განიცდიდა PTSD- ს ვიეტნამის ომში მსახურობის გამო, და როულენდი მასთან ერთად წავიდა. როდესაც როულენდი შვიდი-რვა წლის იყო, მისი ოჯახი საცხოვრებლად ჰიუსტონში გადავიდა.
პირადი ცხოვრება
მინი|როულენდი 2018 წელს 2013 წლის 16 დეკემბერს, როულენდმა გამოაცხადა თავისი ნიშნობა თავის მენეჯერთან, ტიმ უოტსერპუნთან, The Queen Latifah Show- ზე გამოსვლის დროს. ისინი დაქორწინდნენ კოსტა-რიკაში, 2014 წლის 9 მაისს, სტუმრებთან ერთად, მათ შორის იყვნენ ბიონსე და სოლანჟი. 2014 წლის 10 ივნისს როულენდმა ინსტაგრამის საშუალებით გამოაცხადა, რომ ის და უეიდერსპუნი პირველ შვილს ელოდებოდნენ. 2014 წლის 4 ნოემბერს როულენდს შეეძინა მათი ვაჟი, ტიტან ჯუელ უიტერსპუნი. 2020 წლის 20 ივნისს როულანდმა გამოავლინა, რომ იგი შერიგებული იყო თავის დაშორებულ მამასთან, კრისტოფერ ლოვეტთან. 2020 წლის 7 ოქტომბერს როულენდმა გამოაცხადა, რომ იგი და უეიდერსპუნი ელოდებოდნენ მეორე შვილს ნოემბერში. 2021 წლის 21 იანვარს როულანდს შეეძინა მათი ვაჟი, ნოა ჯონ უიტერსპუნი.
სქოლიო
კატეგორია:დაბადებული 11 თებერვალი კატეგორია:დაბადებული 1981 კატეგორია:ამერიკელი მომღერლები კატეგორია:XX საუკუნის ამერიკელი მომღერლები კატეგორია:XXI საუკუნის ამერიკელი მომღერლები კატეგორია:ფემინისტი მუსიკოსები კატეგორია:პოპ-მუსიკა
ბატკანძერი
ბატკანძერი,  კრავიჭამია   (Gypaetus barbatus) — მტაცებელი ფრინველი ქორისებრთა ოჯახისა. მისი სხეულის სიგრძეა 100–115 სმ, ფრთების შლილი 245–272 სმ, მასა 5–7 კგ. აქვს გრძელი და ვიწრო ფრთები, რომბისებური ან სოლისებრი კუდი. თავი და მუცლის მხარე მოყვითალო ან მოთეთროა, თუმცა იმის გამო, რომ ხშირად იღებება წითელი ფერის თიხებში, ეს ადგილები მონარინჯისფრო უხდება. ტანი და ფრთები მოშავოა, ზემოდან მონაცრისფრო ელფერით. ნისკარტი და ფეხები რუხი. გალო თითებამდეა შებუმბვლილი. ნისკარტის ორივე მხარეს ჩამოშვერილია ჯაგრისებრი ბუმბულის ორი კონა — „წვერი“. ერთი წლის ფრინველის კისერი და თავი შავია. ზრდასრულის შეფერილობას 5 წლის ასაკში ღებულობს. ხმა — დაბალი სტვენა და თავისებური კნავილი. გავრცელებულია ევროპის, წინა და ცენტრალური აზიისა და აფრიკის მთებში, იშვიათად დაბლობშიც ჩამოდის. საქართველოში გვხვდება სვანეთში, ყაზბეგის მუნიციპალიტეტში, მთათუშეთში, ფშავ-ხევსურეთში, ლაგოდეხის ნაკრძალში, ბორჯომ-ხარაგაულის ეროვნულ პარკში, ახალციხისა და ნინოწმინდის მუნიციპალიტეტებში (4800 მეტრამდე ზღვის დონიდან ). მაღალმთის ბინადარია, თავს აფარებს კლდოვან ნაპრალებს, სუბალპური და ალპური სარტყლების ღია, ქვიან ან კლდიან ადგილებს. მკვიდრი ფრინველია. საკვები რაციონის ძირითად ნაწილს დაღუპული ცხოველების ლეში წარმოადგენს, ზოგჯერ წვრილი ცხოველებითაც იკვებება (მაგ., ვირზაზუნა). საკბილოს მაღლა ფრენის დროს აკვირდება. შეუძლია დიდი ძვლებისა და კუს ბაკნის დამტვრევაც, ამისათვის მას დიდი სიმაღლიდან ძირს ახეთქებს. ენის განსაკუთრებული აგებულება საშუალებას აძლევს ლულოვანი ძვლიდან მოიპოვოს ძვლის ტვინი. თანამედროვე დროში ზამთრის პირობებში მისი საკვები ბაზა გაუარესდა. გამრავლების ციკლი მეტად თავისებურია: შეწყვილება ნოემბერში იწყება და თებერვლამდე გრძელდება. ბუდობს კლდეებში; ბუდე წარმოადგენს ტოტების გროვას, სადაც ხანდახან ძვლებიცაა შერეული და დაფარულია ბალახით და ხავსით. დეკემბერში ან თებერვალ-მარტში დებს 2 (იშვიათად 1) მოთეთრო კვერცხს, ყავისფერი ლაქებითა და წინწკლებით. ინკუბაცია 55–60 დღე-ღამე გრძელდება. მართვეები იჩეკებიან თებერვლის ბოლოს – მარტის დასაწყისში, რომელთაგან უმცროსს გამოჩეკიდან რამდენიმე დღეში მშობლები კლავენ და ჭამენ. ბუნებრივ კონკურენტებს შესაძლოა მიეკუთვნებოდეს ორბი, სვავი, ყაჯირი, მთის არწივი. ჰყავთ მსოფლიოს სხვადასხვა ზოოპარკში, მათ შორის, 1976 წელს 2 ბატკანძერი ჰყავდათ თბილისის ზოოპარკშიც. დაფიქსირებულია ტყვეობაში გამრავლების ფაქტიც (1 მართვე, 1973, ალმა-ათის ზოოპარკი). შეტანილია საქართველოს წითელ ნუსხაში.
სქოლიო
კატეგორია:კრავიჭამია კატეგორია:საქართველოს წითელ წიგნში შეტანილი ცხოველები კატეგორია:მტაცებელი ფრინველები
ტრანზისტორული რადიომიმღები
ტრანზისტორული რადიომიმღები — მცირე ზომის ტრანზისტორებით აწყობილი რადიოტალღების დამჭერი აპარატი, 540-1600 კილოჰერც AM დიაპაზონში მუშაობს. ტრანზისტორული რადიომიმღებში ელექტრული სიგნალები ძლიერდება, გარდაიქმნება და დეტექტირდება ნახევრადგამტარიანი ხელსაწყოებით (უმთავრესად ნეხავრადგამტარიანი დიოდით და ტრანზისტორით).
ტერმინი „ტრანზისტორული რადიომიმღები“ გავრცელდა XX საუკუნის 50-იან წლებში. პირველი ტრანზისტორული რადიომიმღებით მიღებულია მხოლოდ ამპლიტუდა-მოდულირებული სიგნალები (კილომეტრული და ჰექტომეტრული ტალღების დიაპაზონში). 60-იან წლების ბოლოს დამზადებული ტრანზისტორული რადიომიმღებით შესაძლებელი გახდა სიხშირე-მოდულირებული რხევების მიღება ულტრამოკლე ტალღების დიაპაზონში. 70-იან წლებში მრეწველობის მიერ გამოშვებული რადიომიმღების უმრავლესობა ტრანზისტორულია. ტრანზისტორების გამოყენება რადიომიმღებების მასისა და გაბარიტის მნიშვნელოვანი შემცირების შესაძლებლობას იძლევა. ამის გამო გავრცელდა პორტატიული, ჯიბისა და მინიატურული ტრანზისტორული რადიომიმღებები. მიკროელექტრონიკის განვითარების შედეგად შესაძლებელი გახდა დისკრეტულ ნახევრად გამტარებზე დამზადებული ტრანზისტორული რადიომიმღების შეცვლა ისეთი ტრანზისტორული რადიომიმღებით, რომელშიც გამოყენებულია მოდულები და ინტეგრალური სქემები,  ამის შედეგად ამაღლდა ტრანზისტორული რადიომიმღების მუშობის ხარისხი და მისი ექსპლუატაცია უფრო მოხერხებული გახდა.
ისტორია
1953 წელს ინტერმეტალმა წარადგინა შესაძლოა ისტორიაში პირველი ტრანზისტორული პორტატიული რადიო დიუსელდორფის რადიოგამოფენაზე. პირველი კომერციული ტრანზისტორული რადიომიმღები Regency TR-1 გამოუშვა 1954 წლის 18 ოქტომბერს ინდიანაპოლისის ინდუსტრიული განვითარების საინჟინრო ასოციაციის რეჯენსის განყოფილებამ (მოგვიანებით გადაერქვა ტექსას ინსტრუმენტსი. მისი ფასი იყო $49.99 (2005 წლის ამ. დოლარებში $361-ის ეკვივალენტი) და თითქმის 150.000 ცალი გაიყიდა. რაითეონის და ზენიტის ტრანზისტორული რადიოებიც მალევე გამოვიდა, თუმცა უფრო მეტი ღირდა. პირველი იაპონური მოდელებიც (1957) $30-ზე მეტი ღირდა. შესაბამისად ტრანზისტორულმა რადიომიმღებებმა მასიური პოპულარობა ვერ მოიპოვა 1960-იან წლებამდე, როდესაც ზოგიერთ მოდელზე ფასი $20-მდე დავარდა, შემდეგ კი $10-მდე ჰონკონგიდან იაფფასიანი მოდელების შემოტანით.
რესურსები ინტერნეტში
კატეგორია:რადიო ელექტრონიკა
იოანე მდუმარე
მინი|იოანე მდუმარე. იოანე მდუმარე (Ἅγιος Ἰωάννης ὁ Ἡσυχαστής; დ. 8 იანვარი, 454 — გ. 13 მაისი, 558) — მართლმადიდებელი ეკლესიის წმინდანი, ხსენების დღე  არის ძველი სტილით 3  დეკემბერი, 30 მარტი და 7 დეკემბერი ახალი სტილით — 16 დეკემბერი, 12 აპრილი და 20 დეკემბერი.
ბიოგრაფია
ღირსი იოანე მდუმარე დაახლოებით 454 წელს დაიბადა სომხეთის ნიკოპოლში, მხედართმთავარ ენკრატიუსისა და მისი მეუღლის, ეფემიას ოჯახში. ყმაწვილმა ადრევე დაიწყო წმიდა წერილის შესწავლა და მთელი გულით შეიყვარა განმარტოება და ლოცვა.
მშობლების გარდაცვალების შემდეგ მემკვიდრეობით მიღებული ქონებით იოანემ ყოვლადწმიდა ღვთისმშობლის სახელობის ეკლესია ააგო. თვრამეტი წლის ასაკიდან ნეტარი სხვა ათ ბერთან ერთად ამ ტაძართან ცხოვრობდა. ქალაქ კოლონის მკვიდრთა თხოვნით სებასტიელმა მიტროპოლიტმა ოცდარვა წლის იოანეს ეპისკოპოსად დაასხა ხელი. წმინდანი მწყემსმთავრად დადგინების შემდეგაც უწინდებურად ასკეტურად ცხოვრობდა.
იოანეს ეპისკოპოსობის მეათე წელს სომხეთის მმართველად დაადგინეს ბაზინიკი - მწყემსმთავრის დის, მარიამის მეუღლე. ახალი ხელისუფალი მბრძანებლურად ერეოდა სასულიერო და საეკლესიო საქმეებში, რამაც ეკლესიურ ცხოვრებაში არეულობა გამოიწვია. მაშინ წმინდა იოანე კონსტანტინოპოლში ჩავიდა და მთავარეპისკოპოს ექვთიმეს შუამდგომლობით იმპერატორ ზენონს სთხოვა, სომხეთის ეკლესია დაეცვა უხეში ხელყოფისაგან.
საერთო შფოთითა და ბრძოლებით დამწუხრებულმა ნეტარმა მწყემსმთავარმა ფარულად დატოვა ეპარქია და იერუსალიმში მიმავალ ხომალდზე ავიდა. მან ცრემლებით შესთხოვა უფალს, მიენიშნებინა, სად უნდა განეგრძო მოღვაწეობა. ღმერთმა შეისმინა წმიდანის ვედრება: მას გამოუჩნდა ვარსკვლავი, რომელიც საბა განწმენდილის ლავრამდე მიუძღვა. იოანე, რომელმაც დამალა თავისი ხარისხი, სავანეში უბრალო მორჩილად მიიღეს. წმინდა იღუმენის, საბას (ხს. 18 დეკემბერს) კურთხევით ღირსი იოანე ოთხ წელიწადზე მეტ ხანს ყველაზე მძიმე სამუშაოებს ასრულებდა. უფლის რჩეულის სიმდაბლე და შრომისმოყვარეობა რომ იხილა, წინამძღვარმა იგი ხუცესად ხელდასხმის ღირსად ჩათვალა. მაშინ იოანე იძულებული გახდა, რომ იერუსალიმის პატრიარქის, ილიასთვის (494–517) გაემხილა თავისი საიდუმლო. პატრიარქის კურთხევით წმინდანმა მდუმარების ღვაწლი იტვირთა, უფალმა კი მალე მისი საიდუმლო წმინდა საბასაც გაუცხადა.
ამის შემდეგ წმინდანმა ისურვა, კიდევ უფრო გაემკაცრებინა თავისი ღვაწლი, ლავრა დატოვა და უდაბნოს მიაშურა, სადაც ცხრა წელი ცხოვრობდა და მხოლოდ მცენარეულით იკვებებოდა. ღირსი მამა სასწაულებრივ გადაურჩა სარკინოზთა გამანადგურებელ შემოსევას: უფალმა მას მცველად ლომი მოუვლინა. ღმერთმა სავანის ყველა ბერს სასწაულებრივ გაუცხადა, რომ წმინდა მოსაგრე ეპისკოპოსი იყო.
იოანეს სამოცდაათი წელი რომ შეუსრულდა, წმინდა იღუმენი საბა განწმენდილი გარდაიცვალა. მღვდელმთავარი საშინლად დამწუხრდა. მაშინ სასუფეველში ამაღლებული ნეტარი საბა საღვთო ჩვენებით წარდგა განდეგილის წინაშე, ნუგეში სცა და უწინასწარმეტყველა, რომ ერესთან შეურიგებელი ბრძოლა ელოდა წინ. მართლაც, მალე იოანე იძულებული გახდა, დაყუდებიდან გამოსულიყო, რომ ძმები ორიგენეს ბილწ მწვალებლობასთან ბრძოლაში განემტკიცებინა.
ღირსმა იოანე მდუმარემ ასოთხი წლის ასაკში მშვიდად შეჰვედრა სული უფალს (მას ეკლესია წელიწადში კიდევ ორჯერ იხსენიებს: 12 აპრილს და 20 დეკემბერს).
რესურსები ინტერნეტში
კატეგორია:III საუკუნის ქრისტიანი წმინდანები კატეგორია:დაბადებული 9 იანვარი კატეგორია:დაბადებული 454 კატეგორია:გარდაცვლილი 13 მაისი კატეგორია:გარდაცვლილი 558
რომას კალანტა
რომას კალანტა ( Romas Kalanta ; 1953 წლის 22 თებერვალი, ალიტუსი, ლიტვის სსრ, სსრკ — 14 მაისი, 1972, კაუნასი, ლიტვის სსრ, სსრკ ) — ლიეტუველი დისიდენტი. ცნობილი გახდა მას შემდეგ, რაც თვითდაწვის აქტი ჩაიდინა.
ბიოგრაფია
მინი|280x280პქ| რომას კალანტეს მემორიალური წარწერა კაუნასში რომას კალანტა დაიბადა მშრომელთა ოჯახში. 1963 წელს ოჯახი საცხოვრებლად კაუნასში გადავიდა. რომასმა 1971 წელს არ ჩააბარა გამოსაშვები გამოცდები კაუნასის მე-18 საშუალო სკოლაში და გადავიდა საღამოს სკოლაში,  სადაც მშრომელი ახალგაზრდები სწავლობდნენ. საბჭოთა რეჟიმის წინააღმდეგ პროტესტის ნიშნად შეძახილით " თავისუფლება ლიტვას!" “ (იყვირა ლიეტუვურად) თავი დაიწვა მუსიკალური თეატრის მახლობლად, კაუნასის მთავარ ქუჩაზე, შადრევანთან, სადაც იკრიბებოდნენ ახალგაზრდები. მის ბლოკნოტში ნახეს ჩანაწერი: " ჩემს სიკვდილში მხოლოდ სისტემაა დამნაშავე ".
რომასის დაკრძალვა მოსალოდნელზე ორი საათით ადრე გაიმართა 18 მაისს, ვინაიდან სსრკ კგბ-ს თანამშრომლებს სურდათ თავიდან აეცილებინათ ხალხმრავლობა. შედეგად, რომასის სახლთან შეკრებილი ახალგაზრდების დიდი ნაკადი დაიძრა ქალაქის ცენტრალურ ქუჩისკენ — თავისუფლების ხეივნის მიმართულებით ( ლაისვეს ხეივანი ). 18 და 19 მაისს დემონსტრაციებში 3000-ზე მეტი ადამიანი მონაწილეობდა, ძირითადად ახალგაზრდები. საპროტესტო აქციების ჩახშობაში მონაწილეობდნენ მოხალისე რაზმელები, მილიცია, ჯარისკაცები; აქციის მონაწილეები სცემეს, დააკავეს და დააპატიმრეს, თავები გადაპარსეს, ზოგიერთი ქალაქიდან რამდენიმე ათეულ კილომეტრში გაიყვანეს და გაუშვეს. დააკავეს 402 ადამიანი; მათგან 33 ადმინისტრაციულ პასუხისმგებლობას დაეკისრა, რვა პირი გაასამართლეს როგორც ხულიგნი და ანტისოციალური ელემენტი. ოფიციალურმა გარდაცვალების შემდგომმა ექსპერტიზამ კალანტა ფსიქიკურად დაავადებულად გამოაცხადა. 8 წლის განმავლობაში მშობლებს არ აძლევდნენ უფლებას რომაინიას სასაფლაოზე საფლავის ქვა დაედოთ (ეს მხოლოდ 1982 წელს მოხერხდა).
1989 წელს შეიქმნა კომისია, რომელსაც ხელმძღვანელობდა ექიმი ლ. რადავიჩიუსი, არსებული მონაცემების შესწავლისა და კალანტას მეგობრებთან და ნათესავებთან გასაუბრების შემდეგ, დაასკვნა, რომ არ არსებობდა რაიმე მტკიცებულება იმისა, რომ კალანტას რაიმე ფსიქიკური დაავადება ჰქონდა.
ხსოვნა
რომას კალანტას შესახებ დაიწერა რამდენიმე წიგნი, გადაიღეს დოკუმენტური ფილმი "შადრევანის შვილები" (რეჟისორები რაიმუნდას ბანიონისი, ანდრიუს შუშა; 1990 წ. ).
2000 წლის 5 ივლისს რომას კალანტას სიკვდილის შემდეგ მიენიჭა ვიტისის ჯვრის პირველი ხარისხის ორდენი. 2002 წლის 14 მაისს, ლიეტუვის რესპუბლიკის პრეზიდენტის, ვალდას ადამკუსის მონაწილეობით, იმ ადგილას, სადაც კალანტასმა განახორციელა თვითდაწვის აქტი, გაიხსნა ძეგლი "მსხვერპლის ველი"
2022 წლის 14 მაისს, კალანტას გარდაცვალებიდან ორმოცდაათი წლისთავზე, კაუნასის მუსიკალური თეატრის სცენაზე შედგა კიპრას მასანაუსკასის როკ ოპერის „1972“ პრემიერა. . იმავე წელს ლიეტუვის ფოსტამ გამოუშვა საფოსტო მარკა, რომელიც ეძღვნებოდა რომას კალანტას ხსოვნას.
სქოლიო
კატეგორია:დაბადებული 22 თებერვალი კატეგორია:დაბადებული 1953 კატეგორია:გარდაცვლილი 14 მაისი კატეგორია:გარდაცვლილი 1972 კატეგორია:ლიეტუვის ისტორია კატეგორია:ლიეტუველი დისიდენტები
ბოსნია და ჰერცეგოვინა 2004 წლის ზაფხულის ოლიმპიურ თამაშებზე
ბოსნია და ჰერცეგოვინამ ზაფხულის ოლიმპიურ თამაშებზე მეოთხედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:ბოსნია და ჰერცეგოვინა ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
Clionella liltvedi
Clionella liltvedi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ქვემო აკეთის ნაეკლესიარი
ქვემო აკეთის ნაეკლესიარი — არქეოლოგიური ძეგლი ლანჩხუთის მუნიციპალიტეტის სოფელ აკეთში. ეკლესიის ნანგრევი მდებარეობს მაცხოვრის ეკლესიის დასავლეთით შემაღლებულ ბორცვიდან 10 მეტრში. ბორცვზე მიმოფანტულია თლილი ქვების კვადრები, ასევე იკითხება კედლის ფრაგმენტები ფლეთილი და რიყის ქვებით ნაგები კირის დუღაბის ხსნარზე (სავარაუდოდ გალავნის ნაშთები). კედლის ფრაგმენტები ბორცვის დასავლეთით ვრცელდება და მთელს რელიეფს შემოუყვება. ქვების ყრილები მთლიანად ბორცვის ირგვლივ ფიქსირდება. მთელი რელიეფი დაფარულია ეკალ-ბარდებით და არქეოლოგიური კვლევის გარეშე სხვა დეტალები არ იკითხება. ადგილობრივების გადმოცემით აქ მდგარა ძველი პერიოდის მაცხოვრის მონასტერი, რომლის განადგურების შემდეგაც გვერდით აუგიათ ახალი ეკლესია.
რესურსები ინტერნეტში
კატეგორია:ლანჩხუთის მუნიციპალიტეტის არქეოლოგიური ძეგლები
პოტსდამისა და ბერლინის სასახლეები და პარკები
პოტსდამისა და ბერლინის სასახლეები და პარკები — სასახლეებისა და პეიზაჟური ბაღების კომპლექსი გერმანიის დედაქალაქ ბერლინსა და ქალაქ პოტსდამში. ამ ტერმინით აღნიშნავენ იმ კულტურულ ანსამბლს, რომელიც 1990 წელს იუნესკომ მსოფლიო მემკვიდრეობის სიაში შეიტანა. ძეგლი აღიარებულ იქნა პრუსიის მონარქიული იდეების კონტექსტში დაპროექტებული უნიკალური ბაღების მაგალითად.
1730 - 1916 წლებში ტერიტორია მოიცავდა 500 ჰექტარსა და 150 შენობასა და ბაღს.
რესურსები ინტერნეტში
კატეგორია:გერმანიის შენობა-ნაგებობები კატეგორია:მსოფლიო მემკვიდრეობის ძეგლები გერმანიაში
პეტრე მელიქიშვილი
პეტრე გრიგოლის ძე მელიქიშვილი (დ. 11 ივლისი [ ძვ. სტ. 29 ივნისი],  1850, თბილისი — გ.  23 მარტი, 1927, თბილისი) — ქართველი ქიმიკოსი, თბილისის სახელმწიფო უნივერსიტეტის ერთ-ერთი დამფუძნებელი, პირველი რექტორი (1918-1919) და ორგანული ქიმიის კათედრის გამგე (1919-1927), სსრკ-ის მეცნიერებათა აკადემიის წევრ-კორესპონდენტი (1927) და ოდესის უნივერსიტეტის პროფესორი.
არაორგანულ ქიმიაში პეტრე მელიქიშვილის ინტერესის სფერო არაორგანული პეროქსიდებისა და ზემჟავების სინთეზი და თვისებები იყო, ორგანულ ქიმიაში ― გლიციდური მჟავებისა და აკრილის მჟავების ქიმია. იკვლევდა მეტეორიტების შემადგენლობებსა და სოფლის მეურნეობის საკითხებსაც. პეტრე მელიქიშვილმა პირველმა მიიღო ორგანულ ნაერთთა ახალი კლასი, რომელთაც გლიციდმჟავები უწოდა, ამონიუმის ზეჟანგი და ნატრიუმის პერბორატი.
ოჯახი
მინი|მარცხნივ|180px|პეტრე მელიქიშვილის ძმა ― [[სტეფანე მელიქიშვილი]] პეტრე მელიქიშვილის წინაპრები XVI საუკუნეში აჭარიდან ახალციხეში გადასახლდნენ. მშობლები XIX საუკუნის ორმოციან წლებში ახალციხიდან (მესხეთი) თბილისში გადავიდნენ საცხოვრებლად. ისინი ვასილ ბებუთოვის ქუჩის №36 (ამჟამად ლადო ასათიანის ქუჩა №44) სახლში დასახლდნენ.
მამა გრიგოლ მელიქიშვილი საზოგადო მოღვაწე იყო და აქტიურად მონაწილეობდა თბილისში პირველი კერძო ქართული სტამბის დაარსებისთვის. სწორედ მან შეიტანა სტამბის ამხანაგობაში უფროსი ვაჟის წილი ფული და სტამბის მოწყობილობების ჩამოსატანად და ქართული შრიფტის ჩამოსასხმელად ვენაშიც გაგზავნა. პეტრე მელიქიშვილის უფროსი ძმა სტეფანე მელიქიშვილი გაზეთ „დროების“ პირველი რედაქტორი და გამომცემელი იყო. უმცროსი ძმა იოსებიც გამომცემელი, ხოლო და, სერგეი მესხის მეუღლე, ეკატერინე მელიქიშვილი-მესხი - მწერალი, მთარგმნელი და ფემინისტი იყო. მელიქიშვილების ოჯახში ხშირად იყრიდნენ თავს ქართველი ინტელიგენციის მოწინავეები: ილია ჭავჭავაძე, აკაკი წერეთელი, სერგეი მესხი, ნიკო ნიკოლაძე და სხვ.
ადრეული წლები და განათლება
პეტრე მელიქიშვილი 1850 წლის 11 ივლისს თბილისში დაიბადა. წერა-კითხვა დიდედამ ასწავლა. ათი წლის ასაკში გიმნაზიაში მიაბარეს, სადაც მას ნიკოლოზ ღოღობერიძეც ასწავლიდა. პეტრე მელიქიშვილმა გიმნაზია 1868 წელს წარჩინებით დაამთავრა და ბესარიონ ღოღობერიძის გავლენით საბუნებისმეტყველო მეცნიერებები აირჩია. პეტრე მელიქიშვილმა მოსკოვის ან პეტერბურგის უნივერსიტეტში გადაწყვიტა სწავლის გაგრძელება, მაგრამ ცუდი ჯანმრთელობის გამო ექიმებმა რუსეთში სწავლის გაგრძელება დაუშალეს. 1869 წელს იგი უკრაინაში გაემგზავრა და ოდესის უნივერსიტეტის ფიზიკა-მათემატიკის ფაკულტეტის საბუნებისმეტყველო განყოფილებაზე ჩაირიცხა. ფიზიკა-მათემატიკის ფაკულტეტის ბოლო კურსზე სწავლობდა ვასილ პეტრიაშვილიც (შემდგომში ოდესის უნივერსიტეტის რექტორი), რომელსაც პეტრე მელიქიშვილი მალევე დაუმეგობრდა.
მინი|მარჯვნივ|180px|პეტრე მელიქიშვილი 1872 წელს პეტრე მელიქიშვილმა უნივერსიტეტი ორი წლით ადრე (ექსტერნის წესით) წარჩინებით დაამთავრა და საპროფესოროდ მოსამზადებლად ოდესის უნივერსიტეტში დარჩა. ამავე წელს თბილისში ჩავიდა, სადაც ქალთა კერძო გიმნაზიაში ერთი წლით ბოტანიკას ასწავლიდა.
1873 წელს პეტრე მელიქიშვილი მივლინებით საზღვარგარეთ გაემგზავრა. 2 წლის მანძილზე იგი ტიუბინგენსა და კარლსრუეში ლოთარ მაიერისა და იოჰანეს ვილიცენუსის ქიმიურ ლაბორატორიებსა და იქ მიმდინარე სამუშაოებს ეცნობოდა. 1876 წელს, უკრაინაში დაბრუნების შემდეგ იგი ოდესის უნივერსიტეტის ქიმიური ლაბორატორიის ლაბორანტად მუშაობდა.
1881 წელს პეტრე მელიქიშვილმა სამაგისტრო ხარისხის მოსაპოვებლად დისერტაცია „აკრილის მჟავათა ნაწარმის შესახებ“ დაიცვა, რის შემდეგაც პარიზში გაემგზავრა, სადაც ფრანგი ქიმიკოსის, მარსელინ ბერთლოს ლექციებს ისმენდა. საფრანგეთიდან პეტრე მელიქიშვილი მიუნხენში გაემგზავრა, სადაც გერმანელი ქიმიკოსის, ადოლფ ბაიაერის ლაბორატორიაში მუშაობდა.
1884 წელს პეტრე მელიქიშვილი ოდესაში დაბრუნდა. იმავე წელს იგი უნივერსიტეტის აგრონომიული ქიმიის კათედრის დოცენტად დანიშნეს. 1885 წელს მელიქიშვილმა ნაშრომი „იზომერულ კროტონმჟავას ნაწარმთა შესახებ“ დაიცვა და ქიმიის მეცნიერებათა დოქტორის ხარისხი მიენიჭა. იმავე წელს იგი წმინდა ქიმიის კათედრის ექსტრაორდინარულ პროფესორად, ხოლო 1889 წელს კათედრის პროფესორად აირჩიეს. ამ პერიოდში პეტრე მელიქიშვილი აკრილის მჟავის ჰომოლოგიური რიგის სინთეზსა და მათ ნაწარმზე მუშაობდა.
სამეცნიერო მოღვაწეობა
პეტრე მელიქიშვილი დიდ ინტერესს იჩენდა ქალთა ემანსიპაციისადმი. მან თავისი და უმაღლესი განათლების მისაღებად საფრანგეთში გაგზავნა და აქტიურ საქმიანობას ეწეოდა, რათა ქართველ ქალებს საზღვარგარეთ უმაღლესი განათლება მიეღოთ. 1905 წელს აქტიურად მონაწილეობდა ოდესის ქალთა უმაღლესი კურსების ჩამოყალიბებაში. 1906 წელს ქალთა კურსებზე ფიზიკა-მათემატიკის ფაკულტეტი გაიხსნა. იმავე წლის ოქტომბერში ფაკულტეტის დეკანად პეტრე მელიქიშვილი აირჩიეს.
1923 წელს პეტრე მელიქიშვილის პედაგოგიური და სამეცნიერო-საზოგადოებრივი მოღვაწეობის 50 წლისთავი აღინიშნა. 4 წლის შემდეგ იგი საბჭოთა კავშირის მეცნიერებათა აკადემიის წევრ-კორესპონდენტად აირჩიეს.
პეტრე მელიქიშვილს 85 სამეცნიერო ნაშრომი ეკუთვნის. იგი ძირითადად ორი: ორგანული ქიმიისა და არაორგანული ქიმიის მიმართულებით მუშაობდა, საქართველოში დაბრუნების შემდეგ კი ინტენსიურად მუშაობდა სოფლის მეურნეობის საკითხებზე. პეტრე მელიქიშვილმა პირველი ორი ნაშრომი ჯერ კიდევ სტუდენტობისას, 1872 წელს გამოაქვეყნა. ამ პერიოდში ოდესის უნივერსიტეტში წამყვანი იყო აზო და აზოქსიშენაერთების კვლევა და პეტრე მელიქიშვილიც ძირითადად ამ შენაერთებზე მუშაობდა. 1875 წელს ფიზიკური ქიმიის დარგში ორი ნაშრომი გამოაქვეყნა.
პეტრე მელიქიშვილმა საფუძველი ჩაუყარა ქართულ ენაზე ქიმიური ტერმინოლოგიის შექმნას, რომელიც შემდეგში მისმა მოწაფეებმა: ნინო ციციშვილმა და რუსუდან ნიკოლაძემ განავითარეს.
მეტეორიტები და აგროქიმია
250px|მინი|მარჯვნივ|პეტრე მელიქიშვილი ოდესის უნივერსიტეტის სტუდენტებთან ერთად 1890-იან წლებში პეტრე მელიქიშვილი მეტეორიტების ბუნებით დაინტერესდა. იგი სხვადასხვა ადგილას ჩამოცვენილ, მათ შორის: ცმეტის, ზაბროდის, მიგეის, ვაკულოვისა და სხვ. მეტეორიტებს იკვლევდა. მეტეორიტების ქიმიური გამოკვლევის შემდეგ დაასკვნა, რომ ისინი ისეთივე ქიმიურ ელემენტებს შეიცავენ, როგორც დედამიწა. მიგეის მეტეორიტი სხვებისგან იმით განსხვავდებოდა, რომ მასში ნახშირი, გოგირდი, ფოსფორი და ორგანული ნაერთები, კერძოდ, უმაღლესი ნახშირწყალბადები შედიოდა.
პეტრე მელიქიშვილი შეისწავლიდა სასარგებლო წიაღისეულსა და სოფლის მეურნეობის პროდუქტებსაც. მისი კვლევის სფეროში შედიოდა: ღვინო, ყველი, ჩაი და სხვ. ღვინისა და ხორბლის ქიმიური ანალიზის შედეგად მან დაასკვნა, თუ რა გავლენას ახდენს ამ პროდუქტების ხარისხზე კლიმატის პირობები და დრო. მ. როზენბლატთან ერთად პეტრე მელიქიშვილმა ჩაქვის ჩაის შესახებ გამოკვლევით დაადგინა, რომ დასავლეთ საქართველოში სუბტროპიკული კლიმატი და ნიადაგი ჩაის პლანტაციის გაშენებისთვის იყო შესაფერისი.
პეტრე მელიქიშვილს ეკუთვნის გამოკვლევები: „თურქესტანის ხორბლის ქიმიური შედგენილობა“, „ოდესის მაზრის ღვინოები“, „სამხრეთ რუსეთის ხორბლის გამოკვლევა“, „წებოვანას ცვლა“, „ხერსონის გუბერნიის ღვინოები“, „რუსული ცხვრის ყველის ქიმიური შედგენილობა“, „ჩაქვის ჩაის ანალიზი“, „ჩილეს გვარჯილა, როგორც მცენარეთა სასუქი“, „ფილოქსერამედეგი ნიადაგი“ და ა.შ., რომლებიც რუსეთის იმპერიის სხვადასხვა გამოცემაში იბეჭდებოდა. რუსეთის ცხვრის ყველის ქიმიური ანალიზის შედეგად პეტრე მელიქიშვილმა დაამტკიცა, რომ ველის ცხვრისგან მიღებული ყველი უფრო ცხიმიანია, ვიდრე მთის ცხვრის ყველი. მანვე პირველმა ახსნა ვაზის მდგრადობაზე ქვიშის გავლენა ფილოქსერიით დაავადების დროს.
ვალე
ვალე — ქალაქი ახალციხის მუნიციპალიტეტში.
პეტრე მელიქიშვილი
მეტეორიტები და აგროქიმია
1896 წელს პეტრე მელიქიშვილმა გამოაქვეყნა გამოკვლევა ბუნებრივი სოდის შესახებ, რომელშიც მისი წარმოქმნის საკითხი განიხილა. მან პირველმა გამოთქვა მოსაზრება, რომ ბუნებრივი სოდის წარმოქმნისთვის ნიადაგის ბუნებასა და მასში არსებულ კოლოიდური სისტემების წარმომქმნელ ნივთიერებებს დიდი მნიშვნელობა აქვს, რაც შემდეგში ექსპერიმენტებით დაადასტურა. პეტრე მელიქიშვილმა შეისწავლა ახტალის ტალახიც და დაასკვნა, რომ ის 2%-მდე წყალში ხსნად ელექტროლიტებს შეიცავდა.
არაორგანული ქიმია
მინი|მარცხნივ|პეტრე მელიქიშვილი ქიმიის ლაბორატორიაში სტუდენტებთან ერთად 1897 წელს პეტრე მელიქიშვილმა არაორგანული ქიმიის სფეროში დაიწყო მუშაობა და ამ დარგში 20-ზე მეტი ნაშრომი დაწერა. რუსეთის მეცნიერებათა აკადემიამ ეს გამოკვლევები სათაურით „ზეჟანგები და ზემჟავები“ გამოაქვეყნა. ამ გამოკვლევებისთვის პეტრე მელიქიშვილი ლევ პისარჟევსკისთან ერთად ლომონოსოვის სახელობის პრემიით დაჯილდოვდა. დიმიტრი მენდელეევის შეფასებით, მათმა ნაშრომებმა „ქიმიური ელემენტების პერიოდული სისტემა სრულყო“.
ვალე
გეოგრაფია
მდებარეობს მდინარე ფოცხოვისწყლის მარჯვენა ნაპირზე, ერუშეთის ქედის სუსტად დახრილ ჩრდილოეთ კალთაზე. ზღვის დონიდან 1000-1200 მ. ახალციხიდან 12 კმ. რკინიგზით უკავშირდება ხაშურს. ამჟამად რკინიგზის სადგური არ ფუნქციონირებს.
პეტრე მელიქიშვილი
ორგანული ქიმია
პეტრე მელიქიშვილი იყო პირველი, რომელმაც ორგანულ ნაერთთა ახალი კლასი მიიღო და მათ გლიციდმჟავები უწოდა. მელიქიშვილმა თავის მოსწავლე ლევ პისარჟევსკისთან ერთად მიიღო ზოგიერთი ელემენტის (ურანი, ნიობიუმი, ტანტალი, ვოლფრამი, ბორი,მოლიბდენი, ტიტანი, ვანადიუმი) ზემჟავები. მელიქიშვილი იყო პირველი, ვინც ამონიუმის ზეჟანგი და ნატრიუმის პერბორატი მიიღო.
პეტრე მელიქიშვილი მუშაობდა გლიცერინის მჟავაზე. მასზე HCl-ის მოქმედების შედეგად ჰიდროქსილის ჯგუფი ქლორით ჩაანაცვლა და დიქლორპროპიონი და მონოქლორრძემჟავები მიიღო. ეს ნაშრომები ოქსიმჟავების ბუნებას შეეხებოდა, რომელიც მაშინ ნაკლებად იყო შესწავლილი. შემდეგში პეტრე მელიქიშვილმა უჯერი მჟავების (პირველ რიგში ერთფუძიანი უჯერი მჟავების პირველი ჰომოლოგი აკრილის მჟავა) შესწავლა დაიწყო. მან პირველმა შეიტანა შესწორება უილიამ ჰენრის წესში.
ვალე
გეოგრაფია
ვალეში მთიანეთის სტეპის ჰავაა. იცის ცივი მცირეთოვლიანი ზამთარი და ხანგრძლივი თბილი ზაფხული. საშუალო წლიური ტემპერატურა 9 °C, იანვარში — 3,8 °C, ივლისი 20,2 °C. ნალექები 550 მმ წელიწადში.
პეტრე მელიქიშვილი
ორგანული ქიმია
მჟავების ქიმიური თვისებების შესწავლის შემდეგ პეტრე მელიქიშვილმა გლიცერინიდმჟავების აღნაგობა დაამტკიცა. მან გლიციდმჟავაზე წყლის მოქმედებით გლიცერინის მჟავა მიიღო. მანვე დაამტკიცა, რომ გლიციდმჟავა ეთილენის ჟანგს შეიცავს. პეტრე მელიქიშვილმა სადოქტორო დისერტაცია სწორედ „იზომერული კროტონმჟავების შესახებ“ დაიცვა, რომელშიც ფართოდ მიმოიხილა ჰომოლოგების სინთეზი და მათი თვისებები.
თბილისის სახელმწიფო უნივერსიტეტი
მინი|მარჯვნივ|180px|პეტრე მელიქიშვილი ივანე ჯავახიშვილის წინადადებით, 1918 წლის 13 იანვარს პეტრე მელიქიშვილი თბილისის სახელმწიფო უნივერსიტეტის პირველ რექტორად აირჩიეს. რექტორის თანამდებობაზე მუშაობის დროს მას ხელფასი არ აუღია. პეტრე მელიქიშვილი კითხულობდა ლექციებს და საბუნებისმეტყველო ფაკულტეტზე ლაბორატორიებიც მოაწყო. 1918 წელს ქიმიის კათედრა დააარსა, რომელსაც თავად ჩაუდგა სათავეში, შემდეგ კი იგი ორ კათედრად, არაორგანული ქიმიისა (ხელმძღვანელი იასონ მოსეშვილი) და ორგანული ქიმიის კათედრებად გაყო, რომელსაც თავად ხელმძღვანელობდა.
1919 წელს პეტრე მელიქიშვილმა და სამათემატიკო-საბუნებისმეტყველო ფაკულტეტის დეკანმა ანდრია რაზმაძემ იკამათეს. პეტრე მელიქიშვილმა პროფესორთა საბჭოს რექტორის პოზიციიდან და პროფესორის მოვალეობებისგან გათავისუფლების თხოვნით მიმართა, თუმცა ორგანული ქიმიის კათედრაზე გააგრძელა მუშაობა და უნივერსიტეტის ახლად ჩამოყალიბებულ სასოფლო-სამეურნეო ფაკულტეტს ჩაუდგა სათავეში.
გარდაცვალება და მემკვიდრეობა
მინი|მარცხნივ|180px|პეტრე მელიქიშვილი პეტრე მელიქიშვილი მარტოხელა ადამიანი იყო. პოლიტიკურ საქმიანობას გაურბოდა, მათ შორის, ადმინისტრაციულ თანამდებობებსაც.
ვალე
ისტორია
ვალე, როგორც ქალაქი, წარმოიქმნა მურა ნახშირის მოპოვებასთან დაკავშირებით. 1948 წელს მიენიჭა დაბის სტატუსი. ქალაქის სტატუსი მიენიჭა 1962 წელს. დაბალი ტექნიკურ-ეკონომიკური მაჩვენებლების გამო ნახშირის მოპოვება 1974 წლიდან შემცირდა. საბჭოთა პერიოდში მოქმედებდა ელექტროძრავების ქარხანა, საშენ მასალათა საწარმოები. ამჟამად მოსახლეობა ჩაბმულია სასოფლო-სამეურნეო შრომაში.
ღვთისმშობლის ეკლესია
ვალეში არის ქართული ხუროთმოძღვრების ძეგლი — ღვთისმშობლის ეკლესია (X-XVI სს.). ახლანდელი ნაგებობა სამნავიანი ბაზილიკაა (XVI ს.), თავდაპირველად კი გუმბათოვანი ტაძარი ყოფილა (X საუკუნის უკანასკნელი მეოთხედი). ფასადზე შემორჩენილია პირვანდელი ტაძრის საკმაოდ მდიდრული დეკორი: კარ-სარკმლის მორთულობა, კარნიზები. განსაკუთრებით მნიშვნელოვანია რელიეფური ქანდაკების ნიმუშები — აღმოსავლეთ ცენტრალური სარკმლის კომპოზიცია, საერო პირთა ფიგურები სამხრეთ ფასადზე, დასავლეთი კარის ტიმპანის ცხენოსანთა გამოსახულებანი და სხვა. სამრეკლო შენობის სახურავის კეხზე XIX საუკუნეში არის დადგმული.
პეტრე მელიქიშვილი
გარდაცვალება და მემკვიდრეობა
პეტრე მელიქიშვილი 1927 წლის 23 მარტს 77 წლის ასაკში გარდაიცვალა. დაკრძალულია თბილისის სახელმწიფო უნივერსიტეტის ეზო-სავანეში. პეტრე მელიქიშვილი პირველი პროფესორი იყო, რომელიც უნივერსიტეტის ეზოში დაკრძალეს. ერთი წლის შემდეგ პანთეონში იაკობ ნიკოლაძის მიერ შექმნილი ძეგლი დაიდგა.
საქართველოს მეცნიერებათა ეროვნულ აკადემიაში დაწესებულია პეტრე მელიქიშვილის სახელობის პრემია. თბილისის სახელმწიფო უნივერსიტეტში არსებობს მისი სახელობის სტიპენდია, აუდიტორია და კაბინეტ-ბიბლიოთეკა. პირველი რექტორის სამუშაო მაგიდა და პირადი ნივთები უნივერსიტეტის მუზეუმში ინახება. პეტრე მელიქიშვილის პირადი ფონდის ორიგინალი ფოტოები ოდესის საოლქო არქივშია დაცული. ელექტრონული ვარიანტები თბილისის სახელმწიფო უნივერსიტეტის მუზეუმში ინახება.
თბილისში მდებარეობს პეტრე მელიქიშვილის სახელობის ქუჩა. ქიმიკოსის სახელს ატარებს ფიზიკური და ორგანული ქიმიის ინსტიტუტი.
სქოლიო
კატეგორია:ქართველი ქიმიკოსები კატეგორია:თბილისის სახელმწიფო უნივერსიტეტის რექტორები კატეგორია:სსრკ-ის მეცნიერებათა აკადემიის წევრ-კორესპონდენტები კატეგორია:ქიმიის მეცნიერებათა დოქტორები კატეგორია:თბილისის სახელმწიფო უნივერსიტეტის ეზო-სავანეში დაკრძალულები კატეგორია:თბილისის სახელმწიფო უნივერსიტეტის პროფესორები კატეგორია:საქართველოს საისტორიო და საეთნოგრაფიო საზოგადოების წევრები
ბოსნია და ჰერცეგოვინა 2008 წლის ზაფხულის ოლიმპიურ თამაშებზე
ბოსნია და ჰერცეგოვინამ ზაფხულის ოლიმპიურ თამაშებზე მეხუთედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:ბოსნია და ჰერცეგოვინა ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ვალე
დემოგრაფია
2014 წლის აღწერის მონაცემებით ქალაქში ცხოვრობს 3646 ადამიანი.
ექვივალენტობის მიმართება
მათემატიკაში, ექვივალენტობის მიმართება რაიმე სიმრავლე A -ზე არის ამ სიმრავლის ელემენტებს შორის ისეთი მიმართება R, რომ შესაძლებელია A სიმრავლის ჯგუფებად დაყოფა ისეთნაირად, რომ ამ ჯგუფებს შიგნით ყველა ელემენტს შორის მიმართება სრულდებოდეს, ხოლო სხავდასხვა ჯგუფის ელემენტებს შორის მიმართება არ სრულდებოდეს.
იმისათვის რომ მიმართება R იყოს ექვივალენტობის მიმართება საჭიროა სამი პირობა სრულდებოდეს
1) სიმეტრიულობა:
2) რეფლექსიურობა (თავის თავთან მიმართებაში ყოფნა):
3) ტრანზიტულობა (გადაცემითობა):
კატეგორია:მათემატიკური მიმართბები
ლეხარჩილე
ლეხარჩილე — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯგალის თემში (სოფლები: ლეთკანთი, ლეკაკულე, ლესალე, ლეხარჩილე, ჯგალი). მდებარეობს ოდიშის ვაკეზე, მდინარე ჭანისწყლის (ხობისწყლის მარჯვენა შენაკადი) ხეობაში. ზღვის დონიდან 240 მეტრზე, წალენჯიხიდან დაშორებულია 7 კილომეტრით, ზუგდიდიდან (უახლოესი რკინიგზის სადგური) 29 კმ-ით.
დემოგრაფია
2014 წლის აღწერის მონაცემებით სოფელში ცხოვრობს 176 ადამიანი.
სქოლიო
კატეგორია:წალენჯიხის მუნიციპალიტეტის სოფლები
829
თარიღი უცნობია
*
ყიზილაღაჯი (მრავალმნიშვნელოვანი)
ყიზილაღაჯი შეიძლება აღნიშნავდეს:
ასკარიდისებრნი
ასკარიდისებრნი (Ascarididae) — მრგვალი ჭიების ოჯახი. პარაზიტობენ ადამიანისა და ხერხემლიანი ცხოველების ნაწლავში. ასკარიდისებრთა შორის ყველაზე გავრცელებულია ღორისა (Ascaris suum) და ადამიანის (Ascaris lumbricoides) ასკარიდა. დედლის სიგრძეა 25 - 40 სმ, მამლისა — 15 - 25 სმ, სხეული თითისტარისებრია. წინა ნაწილზე მოთავსებულ პირს გარს აკრავს სამი ტუჩი, რითაც პარაზიტი კარგად ემაგრება ადამიანის ნაწლავის კედელს. მამლის სხეულის ბოლო ნაწილი მოკაუჭებულია, დედლისა — სწორი. ყოველი დედალი დღე-ღამეში 250 ათასამდე კვერცხს ყრის, რომლებიც განავალთან ერთად გარემოში გამოიყოფა, სადაც ხდება კვერცხის მომწიფება. მომწიფებული კვერცხიდან, რომელიც მასპინძლის ნაწლავში ხვდება საკვებთან ან წყალთან ერთად, იჩეკება ლარვა, იგი ხვრეტს ნაწლავის ლორწოვან გარსს, იჭრება ვენებში და კარის ვენით აღწევს ღვიძლს. აქედან ლარვა გადადის ღრუ ვენაში, გაივლის გულის მარჯვენა პარკუჭს და ფილტვის არტერიით გადადის ფილტვებში. აქ ლარვა ტოვებს სისხლის კაპილარებს, გადადის ფილტვის ალვეოლებში, ბრონქებში, შემდეგ ტრაქეაში და ხორხის ხვრელით ხელმეორედ ხვდება ხახისა და პირის ღრუში. ლარვა ვითარდება და ზრდასრულ პარაზიტად გარდაიქმნება წვრილ ნაწლავებში. 2 - 2,5 თვის შემდეგ დედალი კვერცხის დაყრას იწყებს. ადამიანის ნაწლავში შესაძლებელია ერთიდან რამდენიმე ასეულამდე ასკარიდა იყოს. ადამიანის ასკარიდა ორგანიზმში ბინადრობს 1 - 1,5 წლამდე.
ასკარიდისებრით გამოწვეულ დაავადებას ასკარიდოზი ეწოდება.
ლიტერატურა
კატეგორია:მრგვალი ჭიები
უხუცესები (ორგანიზაცია)
უხუცესები (The Elders) — საერთაშორისო არასამთავრობო ორგანიზაცია, რომელიც დაკომპლექტებულია ცნობილი პოლიტიკოსებით, მშვიდობისა და ადამიანის უფლებათა დამცველებით, რომლებიც 2007 წელს ნელსონ მანდელამ შემოიკრიბა. ნელსონ მანდელას თქმით, „უხუცესების“ შექმნის მიზეზი „დაახლოებით 1 000 წლიანი კოლექტიური გამოცდილების“ გამოყენების აუცილებლობა იყო ისეთი ზოგადსაკაცობრიო პრობლემების გადასაჭრელად, როგორებიცაა გლობალური დათბობა, შიდსი და სიღარიბე.
ისტორია
„უხუცესების“, რომელიც 13 წევრისგან შედგება, თავმჯდომარე არის კოფი ანანი. 2013 წლამდე ორგანიზაციის თავმჯდომარის პოსტს დეზმონდ ტუტუ იკავებდა.
ჯგუფი შექმნეს რიჩარდ ბრანსონმა, მუსიკოსმა და ადამიანის უფლებათა დამცველმა პიტერ გებრიელმა, სამხრეთ აფრიკის რესპუბლიკის ყოფილ პრეზიდენტ ნელსონ მანდელასთან ერეთად. მანდელამ ორგანიზაციის შექმნა საკუთარ დაბადების დღეზე, 2007 წლის 18 ივლისს იოჰანესბურგში.
ორგანიზაციის პრეზენტაციას ესწრებოდნენ კოფი ანანი, გრასა მაშელი, ნელსონ მანდელა, მერი რობინსონი, დესმონდ ტუტუ, მუჰამედ იუნუსი და ლი ჟაქსინგი. არ ესწრებოდნენ ელა ბჰატი, გრუ ჰარლემ ბრუნტლანი, ლახდარ ბრაჰიმი, ფერნანდუ კარდოზუ. 2009 წელს „უხუცესებს“ შეუერთდა მარტი აჰტისაარი, 2013-ის ივლისში — ჰინდა ჯილანი და ერნესტო სედილიო, ხოლო 2016 წლის ივნისში — რიკარდო ლაგოსი.
დონორები და გუნდი
„უხუცესებს“ დამოუკიდებლად აფინანსებს დონორთა ჯგუფი, რომელიც „უხუცესების“ საკონსულტაციო საბჭოს შემადგენელი წევრებისგან შედგება. „უხუცესები“ ყოველწლიურად აქვეყნებენ ორგანიზაციის შემოსავლისა და ხარჯების ანგარიშს.
სქოლიო
კატეგორია:ორგანიზაციები
აპრიესი
აპრიესი (ასევე უაჰიბრა ჰააიბრა, ვაფრესი, ჰოფრა) — ძველი ეგვიპტის მეფე (ფარაონი) ოცდამეექვსე დინასტიიდან, რომელიც მეფობდა გვიანი პერიოდის დროს. აპრიესის მმართველობა დაიწყო ძვ.წ. 589 წელს და დასრულდა ძვ.წ. 570 წელს.
მმართველობა
მმართველობის პირველ წლებში აპრიესმა გაილაშქრა ქალაქ სიდონის წინააღმდეგ და ზღვაზე იბრძოდა ტირენეის მეფის წინააღმდეგ. შემდეგ კი მან დაიწყო მისთვის საბედისწერო ომი კირენაში ბერძნული კოლონიების წინააღმდეგ. ამის შესახებ დაწვრილებით ყვება ჰეროდოტე.
კირენაში ბერძნები მეზობელ ლივიელებს მიწებს ართმევდნენ. ლივიელებმა ეგვიპტის ფარაონს სთხოვეს დახმარება. ფარაონმა კი შეკრიბა ჯარი და კირენას წინააღმდეგ გაგზავნა. კირენელები ეგვიპტელებს სეებრძოლნენ ირასასთან და გაიმარჯვეს. ეს ეგვიპტელებისდ და ბერძნების პირველი ბრძოლა იყო. დამარცხებაში ფარაონი დაადანაშაულეს. ბრძოლასი გადარჩენილი მეომრები და მათი მეგობრები აჯანყდნენ.